Slik kommer du deg mellom øst og vest
Gudvangatunnelen på E16 i Sogn og Fjordane er helt stengt etter at en trailer tok fyr inne i tunnelen mandag. Totalt 75 personer er nå evakuert fra tunnelen. Statens vegvesen har satt krisestab, mandag ettermiddag. Talsperson Arne Eidtun omtaler stengingen av tunnelen som «lammende» for trafikksituasjonen. - Dette er en svært trafikkert vei. Spesielt i turistsesongen. Dette er lammende. Vi sitter og jobber med planer nå. Vi må se hva skadene er og hvor lenge tunnelen vil være stengt, sier han.For dem som nå står utenfor tunnelen blir det lange omveier for å komme seg videre. - De som står i Flåm må kjøre E16 tilbake til Lærdal og ta fergen over til Mannhiller og Sognadalssiden. Så kjører du FV 55 til Hella i Leikanger kommune. Så tar du fergen til Vangsnes og kjører over til Vikafjellet. Da er du på E16 igjen, sier Eidtun.- Det er en lang omvei. Alternativet ellers er Hardangervidda. Det er nok en lengre omvei, men spørsmålet er hva som skjer når så mange skal ta fergen nå. Det kan lønne seg, sier han.
Med Gudvangatunellen stengt, finnes det to alternative ruter, begge med ferge.